medieval-data/medieval-latin-ner-HOME-Alcar huggingface dataset:
| Compromissio de limitatione decime Curgenei | Omnibus presentes litteras inspecturis , Magister Hugo , curie Senonensis officialis , in Domino salutem . Noverint universi quod cum inter ecclesiam Vallis Lucentis et ecclesiam Paraclitensis super decima sita inter Corgeneium et villam Sancti Mauricii questio verteretur , tandem dicte ecclesie super eadem querela in Petrum de Origniaco et Godefridum de Poisiaco compromiserunt . Qui arbitri dictum suum coram nobis protulerunt in hunc modum : quod ecclesia Paraclitensis totam decimam qui est et erit in territorio quod protenditur a terra Remigii que contigua est terre Huimonis cum decima terre eiusdem Huimonis usque ad Lanciacum percipiet et quiete de cetero posidebit ; ecclesia vero Vallis Lucentis totam decimam de alia terra predicti Remigii que contigua est ex alter parte terre dicti Huimonis et de territorio quod protenditur a dicta terre dicti Huimonis usque ad cheminum quinque fratrum , et a dicto chemino usque ad metas sitas in fine terre Renaldi Moignum similiter percipiet et libere possidebit . Quod ut ratum et firmum permaneat , presentem cartam sigillo senonensis curie fecimus roborari . Actum anno Gratie Mo CCo Octavodecimo , mense Maii .
| Donat Henricus de Triannio quicquid habebat in finagio Berneriarum | In nomine sancte et individue Trinitatis . Notum sit omnibus fidelibus Christianis , tam presentibus quam futuris , quod Henricus de Triagnio , filius Bartholomei , dedit Norpaldo , abbati Vallis Lucentis et monachis in ibi Deo serventibus quicquid habebat in territorio Berneriarum , et in plano et in bosco , et in aquis et in pratis . Quicquid etiam de feodo suo erat eis dedit , videlicet et omne proprium suum et omnem feodum quem alii de ipso quocumque modo tenebant . Hoc domnum abbati et aecclesie Vallis Lucentis factum laudavit uxor predicti Henrici , nomine Ermengardis , et filii eius Ansellus atque Bartholomeus . Huius doni testes fuerunt : Domnus Ansellus de Triagnio et filii eius , Ansellus , Garnerus , Garinus ; Otrannus de Plasseio ; Radulfus Buissuns et filii eius , Philippus et Arnulfus ; Garnerius de Fusseio ; Philippus Bibens Sequanam ; Petrus Iotarz ; Stephanus , frater eius ; Teobaldus de Veneseio ; Iocelinus Talus ; Ioscelinus , frater Anselli Vastantis Segetem ; Felix Belez ; Rainaldus Foaldus .
| Item de eodem | Notum sit omnibus fidelibus Christianis , tam presentibus quam futuris , quod Holduinus filius Holdevuini de Berneriis dedit Norpaldo , abbati Vallis Lucentis , et monachis in ibi Deo serventibus quicquid habebat in territorio Berneriarum , et in plano et in bosco , et in aquis et in pratis . Quicquid etiam de feodo suo erat eis dedit , videlicet et omne proprium suum et omnem feodum quem alii de ipso quoque modo tenebant . Hoc donum abbati et ecclesiae vallis lucentis factum laudavit mater sua , Beatrix nomine , et fratres sui , Garnerius et Girardus . Huius doni testes fuerunt : Domnus Ansellus de Triagnio et filii eius , Ansellus , Garnerus , Garinus ; Otrannus de Plasseio ; Radulfus Buissuns et filii eius , Philippus et Arnulfus ; Garnerius de Fusseio ; Philippus Bibens Sequanam ; Petrus Iotarz ; Stephanus frater eius ; Teobaldus de Veneseio , Iocelinus Talus , Iocelinus frater Anselli Vastantis Segetem ; Felix Belez ; Rainaldus Foaldus .
| De eodem | Notum sit omnibus fidelibus Christianis , tam presentibus quam futuris , quod Felix Capra de Triagnio dedit Norpaldo , abbati Vallis Lucentis , et monachi in ibi Deo serventibus quicquid habebat in territorio Berneriarum , et in plano et in bosco , et in aquis et in pratis . Hoc donum abbati et ecclesie Vallis Lucentis factum laudaverunt filii eius , Guiardus atque Milo . Huius doni testes fuerunt : Domnus Ansellus de Triagnio et filii eius , Ansellus , Garnerus , Garinus ; Otrannus de Plasseio ; Radulfus Buissuns et filii eius , Philippus et Arnulfus ; Garnerius de Fusseio ; Philippus Bibens Sequanam ; Petrus Iotarz ; Stephanus , frater eius ; Teobaldus de Veneseio ; Iocelinus , frater Anselli Vastantis Segetem ; Felix Belez ; Rainaldus Foaldus .
| Item de eodem | Notum sit omnibus fidelibus Christianis , tam presentibus quam futuris , quod Domina Freeburs , filia Bartholomei de Triagnio , dedit Norpaldo , abbati Vallis Lucentis , et monachi in ibi Deo servientibus quicquid habebat in territorio Berneriarum , et in plano et in bosco , et in aquis et in pratis . Hoc donum abbati et ecclesie Vallis Lucentis factum laudavit Petrus Iotarz , maritus eius , et filii eius , Guido et Ellebaudus , et Maria , filia sua , et Freerus , maritus ipsius Marie . Huius doni testes fuerunt Domnus Ansellus de Triagnio et filii eius Ansellus , Garnerus , Garinus ; Garnerius de Fusseo et Ansellus , frater eius ; Ellebaudus de Plasseio et Otrannus , frater eius ; Henricus , filius Bartholomei , frater predicte Domine Freeburgis ; Ansellus Vastans Segetem et Iocelinus et Ibertus , fratres eius ; Havuinus de Ferru et filii eius , Rigaudus et Garnerius ; Teobaldus de Veneseio ; Radulfus Buissuns ; Gaucherius et Gaufridus , frater Ferrei , filii Milonis Sancti ; Hugo de Bleveio ; Garnerus de Avenz ; Rainaldus Foaldus . Hoc factum est totum apud Triagnium , in domo Domni Anselli de Triagnio , anno ab incarnatione Domini M C XL VI , indictione IX , concurrente I , epacta XVII , regnante Rege Lodovico et Ierosolimam cum expeditione ituro , presidente Senonensi ecclesie Hugone archiepiscopo . Et ut hoc ratum et inconcussum omni tempore haberetur , precibus eorum qui hoc donum fecerunt , signatum atque firmatum est sigillo Hugonis , Senonis archiepiscopi , et sigillo Henrici , Trecensis episcopi .
| Hugonis de Gumereio | Notum sit omnibus fidelibus Christianis quod Hugo de Gumereio donavit in elemosinam ecclesie Vallis Lucentis omnem partem quam apud Bernerias habebat , et in terris et in pratis , et in aquis et in silvis . Hoc donum laudavit uxor sua , nomine Lucia , et fratres sui , Dietus et Iosbertus . Huius rei testes sunt : Domnus Ansellus de Triagnio ; Seguvinus , capellanus ; Radulfus Boisons ; Henricus de Doniono ; Henricus , nepos eius ; Hugo de Maireio ; Alelmus , prepositus de Villa Nova ; Garnerius de Plaierio ; Vitalis Crassus . Hoc etiam donum laudavit Iocelinus , frater predicti Hugonis apud Triagnium . Huius laudationis iterum testes fuerunt : Donnus Ansellus de Triagnio ; Henricus de Doniono ; Garnerius de Fosseio ; Iterus , filius Milonis Boisons ; Philippus , filius Radulfi Boisons ; Holduinus de Berneriis ; Garnerius , frater eius . Hanc denique rem ut bene et fideliter teneretur , Domnus Ansellus de Triagnio manucepit . Et et ut hoc ratum et inconcussum omni tempore habeatur , precibus predicti Hugonis , sigilli inpressione Domini Hugonis , Senonensis archiepiscopi , signatum atque firmatum est .
| Iosberti fratris Dieti | In nomine sancte et individue Trinitatis . Ego Iosbertus donavi in elemosinam pro redemptione anime mee et parentum meorum ecclesie Vallis Lucentis quicquid habeam in finibus Berneriarum , et in plano et in bosco , et in pratis et in aquis . Partem etiam fratris mei , Iocelini quam habebat in Berneriis dedi eidem ecclesie Vallis Lucentis , pro qua parte fratris mei donavi illi quicquid habeam apud Triagnium et apud Sullineium , excepto Felice Stephani Wastellarii . Hoc donum laudare feci fratrem meum , Dietum . Huius doni mei et laudationis fratris mei , Dieti , testes fuerunt : Domnus Ansellus de Triagnio ; Garnerius et Garinus fratres eius ; Otrannus de Plasseio ; Ansellus Vastans Segetem ; Garnerius , frater eius ; Garnerius et Berneriis ; Dietus de Doniono et Henricus , filius eius ; Petrus Iotardus ; et alii multi . Hoc postea laudavit etiam predictus Frater Meus , Iocelinus , cuius laudationis testes fuerunt : Domnus Garnerius de Triagnio ; Ansellus Vastans Segetem ; Petrus de Turnella ; Radulfus Boisuns ; Iterus Boisuns ; Felix Capra ; Bovo de Triagnio ; Philippus Bibens Secanam . Hoc donum similiter laudavit Hugo , frater meus , attestante Domno Ansello de Triagnio ; Garnerio , fratre suo ; Otranno de Plasseio ; Hugone de Maireio ; Felice Capra ; et Milone , filio suo ; Teobaldo de Veneseio . Et ut hoc domnum meum ratum et inconcussum omni tempore haberetur , illudque predicta ecclesia vallis lucentis in omni progenie tranquilla pace possideret , sigillo Domni Hugonis , Senonensis archiepiscopi , precibus meis , signatum atque firmatum est ; necnon et sigillo Domni Anselli de Triagnio , in cuius presentia hoc donum feci .
| De Deinberto filio Girardi | Quia labilis humana memoria diutius difficile retinet , quod facile discit , presenti scripto presentibus ac posteris Christi fidelibus mandare curavimus quod Deinbertus , filius Girardi Canis , dedit , pro Dei amore et remissione peccatorum suorum , ecclesiae Vallis Lucentis quicquid habebat , in terris et in pratis , in finibus Berneriarum , laudante et concedente fratre eius Girardo . Notandum autem quod quicquid dedit tenebat de ecclesia Vallis Lucentis in feodo . Huius donationis testes fuerunt : Henricus de Duniun ; Felix Capra ; Milo , filius eius ; Hugo de Gumereio ; Arnulfus Busun ; Deinbertus Iobatia ; Odo Albus ; Galterus , presbiter . Hoc factum est apud Triagnium , in presentia domni Anselli de Triagno , anno ab incarnatione Domini Millesimo Co LXo Io , indictione IX . Et ut hoc ratum et inconcussum omni tempore haberetur , precibus eius qui hoc donum fecit signatum atque firmatum est sigillo Domni Hugonis , Senonensi archiepiscopi .
| Manasses de Villa Mauri | Notum sit omnibus sancte Dei ecclesie filiis quod Manasses de Villa Mauri , archidiaconus Trecensis , rogatu Rainardi abbatis Cisterniensis , dedit ecclesie Vallis Lucentis quicquid iuris habebat in parrochia Berneriarum . Et ut ratum et incocussum haberetur omni tempore , episcopum suum , Henricum nomine , ut sigilli sui inpressione firmaret rogavit . Huius doni testes fuerunt : Guillelmus , abbas Sancti Martini ; Milo de Canleio , canonicus Trecensis ; Guiricus , monacus predicti episcopi , Henrici ; et alius monachus , Girardi , episcopi capellanus ; Otrannus dives burgensis .
| De Domna Sibilla | Notum sit omnibus fidelibus Christianis quod querela quam Domina Sibilla de Pars habebat de terris Berneriarum cum monachis de Valle Lucente sedata est hoc modo : quod eandem querelam predicta Sibilla in pace dimisit et terram de qua querela orta fuerat concessit aecclesiae Vallis Lucentis habendam et perpetuo possidendam . Hoc laudaverunt filii sui , Petrus et Godefridus , et filie eius , Havildis et Eustacia . Huius rei testes fuerunt : Teobaldus Ridellus , Paganus de Pars , et Hugo de Pars , et Iordanis . Et ut hoc ratum et inconcussum omni tempore habeatur , precibus predicte Sibille de Pars , sigilli inpressione Domini Henrici , Trecensis episcopi , signatur atque firmatur .
| De decima berneriarum Henricus episcopus | In nomine sancte et individue Trinitatis , et in honore beatissime Dei genitritis Marie perpetue virginis . Ego , Henricus , Dei gratia Trecensis episcopus , dono et dimitto fratribus nostris , monachis de Valle Lucenti , omnem decimam que pertinet ad presbiteratum parochie Berneriarum , et ipsam parochiam et ubicumque in episcopatu nostro , de terris qua quomodo coluerunt decima eis dimissa fuerit , libere eam accipiant et cum Dei ac nostra benedictione obtineant . Hoc ut inconcussum et semper a generatione in generationem indubitanter notum habeatur , litteris traditum sigilli nostri impressione confirmatur .
| Attestatio Garnerii Trecensis episcopi de limitationem adquisitum Paracliti et Vallis Lucentis . | Garnerius , Dei gratia Trecensis episcopus , universis presentes litteras inspecturis salutem in vero salutari . Universitati vestre notum fieri volumus quod cum causa verteretur coram nobis inter fratres Vallis Lucentis et abbatissam Paracliti super quibusdam querelis et maxime super quadam compositione que inter predictas ecclesias tempore Norpaldi , abbatis , et Heluisse , abbatisse , facta fuerat . Quam compositionem predicti fratres asserebant abbatissam Paracliti minime observasse . Nobis audientibus in ipso litteris ingressu abbatissa illa ad audientiam domini pape appellavit , cum autem terminus appellationis elapsus sit et appellationem abbatissa minime fuerit prosecuta , nos ad instantiam fratrum de veritate requisiti testimonium veritatis non possumus denegare . Querele autem super quibus controversia vertebatur inter ipsos sunt iste quod sicut ex litteris predictarum ecclesiarum sigillis roboratis continebatur ecclesia Paraclitensis in territorio Posiensi et in territorio Berneriarum nichil quoquomodo poterit acquirere infra terminos in litteris illis designatos .
| De Freheri de Noianto | Ego , Freherus de Noianto , dedi ecclesie Vallis Lucentis in elemosinam quicquid eadem ecclesia quo quomodo adquirere poterit , vel iam adquisivit , in omnibus pratis hominum meorum dumtaxat apud Bernerias . Huius doni facti apud Vallem Lucentem , testes extiterunt : Iterus , venator ; Teobaldus de Veneseio ; Rigaldus , sororius meus . Hoc iterum donum recognovi apud Bernerias , atque recognoscendo coram his testibus ibi confirmavi : Petro , videlicet , de Turnela ; Stephano Ridello ; Hugone Poapain ; Petro de Gelanno . Hoc etiam laudavit uxor mea , nomine Maria , apud villulam que dicitur ad Sanctum Albinum . Cuius laudationi interfurunt ac ipsius laudationis testes extiterunt : Galcherius , frater meus , Trecensis canonicus ; Rogerus de Sancto Albino ; Galteris de Colreio ; Robertus Buord ; Petrus filius Guiardi ; Hugo Butela . Et ut hoc ratum et inconcussum omni tempore habeatur , precibus meis , sigillo Domini Henrici , Trecensis episcopi , confirmare feci .
| Dietus de Triangulo dedit Valli Lucenti quicquid habat apud Berneriarum | In nomine sancte et individue Trinitatis . Ego , Henricus , Trecensum comes palatinus , existentium memorie et futurorum posteritati notum fieri volo quod Dietus de Triangulo quicquid apud Bernerias habebat dedit aecclesiae Beate Marie Vallis Lucentis et fratribus ibidem Deo servientibus , pro remedio anime sue et antecessorum suorum , in elemosinam , et perpetuo possidendum ante presentiam meam concessit . Et quoniam ea que ipse Dietus in territorio berneriarum possidebat de feodo meo erant , me rogavit ut huic dono assensum et laudamentum preberem ; quod et laudavi et sigilli mei auctoritate confirmari precepi . Huius rei testes sunt : Ansellus de Triagnio , Garnerius frater eius , Matheus Lotoringus , Gaufridus Broslardus , Drogo de Pruvino , Guillelmus marescallus . Actum est hoc anno incarnati Verbi Mo Co LXo Io , Ludovico rego Francorum regnante , Senonensi archiepiscopo existente , traditum apud Pruvinum per manum Guillelmi , cancellarii . Guillelmus , notarius , scripsit .
| Donum Henrici Trecensis episcopi conceditur decima Berneriarum | In nomine sancte et individue Trinitatis et in honore beatissime Dei gentricis , Marie perpetue virginis . Ego Henricus , Dei gratia Trecensis episcopus , dono et dimitto fratribus nostris monachis de Valle Lucenti omnem decimam que pertinet ad presbiteratum parochie Berneriarum et ipsam parochiam , addens insuper et concedens ut et in eadem parochia et ubicumque in episcopatu nostro de terris quas quoquomodo coluerint decima eis dimissa fuerit libere eam accipiant et cum Dei ac nostra benedictione obtineant . Hoc ut inconcussum et semper a generatione in generationem notum habeatur , litteris traditum sigilli nostri inpressione confirmatur . Testes sunt : Domnus Hugo , Autisioderensis episcopus ; Domnus Rainardus Cisterniensis , Guido Pontiniacensis , Stephanus de Regniaco , Alanus de Ripatorio , abbates .
| Dietus filius Odonis dat quicquid habebat apud Bernerias in bosco et plano | Notum sit omnibus fidelibus Christianis , tam futuris quam presentibus , quod Dietus , filius Odonis Rufi dedit Petro , abbati Vallis Lucentis et monachis in ibi Deo servientibus quicquid habebat in territorio Berneriarum in plano et in bosco , in aquis et in pratis . Quicquid etiam de feodo suo erat eis dedit , videlicet , et omne proprium suum et omne feodum quem alii de ipso quocumque modo tenebant . Omne etiam ius et dominium quale ibi habebat concessit . Hoc donum abbati et ecclesie Vallis Lucentis factum laudaverunt Hugo de Gumereio et Iocelinus , fratres eius . Huius rei testes fuerunt : Dominus Ansellus de Triagnio et Garnerius , frater eius , per manus quorum factum fuit hoc donum ; Henricus de Duniun et Ansellus , filius eius ; Felix Capra et Milo , filius eius ; Ansellus Gasteblez ; Ernulfus Bussun ; Iterus de Malo Nido ; Henricus filius Dieri ; Petrus Crassus ; Garnerius de Plaiotro ; Stephanus de Villa Nova ; Bartholomeus , nepos Domni Henrici ; Piscis et Arnulfus , servientes Domini Garnerii . Hoc dum etiam laudavit uxor istius Dieri , Elisabet , filia Henrici de Duniun , teste : patre eius , Henrico , et Bartholomeo , filio eius ; Galtero , capellano ; Hugone de Gumereio ; Henrico , filio Domni Dieri ; Arnulfo Buissun . Hoc totum factum est apud Triagnium , anno ab incarnatione Domini Mo Co LXo Io , indictione IX , concurrente VI , epacta III , regnante Lodovico , rege Francorum , presidente Senonensi ecclesie Hugone , archiepiscopo . Et ut hoc ratum et inconcussum omni tempore haberetur , precibus eius qui hoc donum fecit signatum atque firmatum est sigillo Hugonis , Senonensis archiepiscopi , et sigillo Henrici , Trecensis episcopi .
| Milonis de Noianto qui recognovit ius monachorum in aqua de Berneriis | Notum sit omnibus fidelibus Christianis , tam presentibus quam futuris , quod Milo de Nuianto , iturus ierosolimam , cognovit Norpaldo abbati Vallis Lucentis quod in aqua Berneriarum a loco quo exit de Seccana usque ad locum quo intrat Seccanam , et a foresta Mahuldis de Capella usque ad Seccanam , nullam habebat consuetudinem , neque homines de Noianto , et si aliquando illam aquam piscati fuerant , cum peccato et iniuria fecerant . Et hoc precepit predictus Milo filie sue , Elisabet , ut hanc rem fideliter et sine dolo monachis de Valle Lucenti teneret . Huic cognitioni interfuerunt : Arardus , capellanus de Noianto , Stephanus Ridellus et Adam de Monteiun . Et insuper cognovit quod usuarium debebant habere monachi de Valle Lucenti in nemore Sancti Dionisii usque ad Noam Crevandi , mortuum , videlicet nemus , ad omnia necessaria , et vivam quercum ad edificia facienda . Hanc rem ante comitem Teobaldum recognoverunt Arardus , Capellanus de Noianto ; et Adam de Monteiun ; et Girardus , gener predicti Milonis . Hoc cognovit ante Comitem Theobaldum quod nichil habebat in illa re , et promisit monachis fideliter tenere . Huius rei testes fuerunt : Erlebaudus , elemosinarius comitis ; Gauterus de Berneio ; et Rogerus , prepositus de Noianto . Et ut hoc ratum et inconcussum omni tempore haberetur , precibus predicti Girardi , sigillo comitis Theobaldi signatum est atque firmatum .
| De aqua Berneriarum que est libera monacharum | Notum sit omnibus fidelibus Christianis quod aqua Berneriarum libera est et nichil iuris dominus Noianti habet in ea , neque homines sui . Hanc libertatem aquae cognovit dominus Milo ante obitum mortis suae . Cognovit etiam Dominus Milo quod usuarium suum habebat ecclesia Vallis Lucentis in nemore Sancti Dionisii a Noa Creventis et superius . Hoc ipsum cognovit Dominus Girardus et Helizabet , uxor sua , filia predicti Milonis , et hoc uterque laudavit . Dictum est etiam quod si quis in illa aqua interfaceret , dominus Noianti iusticiam teneret hoc modo : quod si clamor ad eum fieret , vel emendare faceret vel negando iurare . Et si in hoc deficeret , salva sua pace , malefactor excommunicaretur . Huius rei testes sunt : Domnus Campanianus , decanus ; Gerardus , presbiter Noianti ; Garinus , presbiter Sancti Albini ; Martinus , presbiter de Cresencheio ; Stephanus Ridellus ; Adam de Monte Eun ; Rainaldus Foaldus ; Garinus Malus Filiaster ; Rainaldus , prepositus Noianti ; Rogerus , frater eius ; Stephanus , maior Noianti ; Garinus Mala Bucca ; Guiardus , prepositus ; et Gofridus , serviens . Et ut hoc ratum et inconcussum omni tempore habeatur , precibus Domni Girardi Noianti et Helizabet , uxoris suae , signatum atque firmatum est sigillo Domni Henrici , trecensis episcopi .
| Godefridi de Capella . Dissensio de prato et marleria quomodo sit sopita | Notum sit omnibus fidelibus quod dissensio orta est inter Domnum Petrum , abbatem de Valle Lucenti et Godefridum , filium Mahuldis de Capella , de quadam particula terre ad extrahandam marlam et de prato quodam quod est inter prata Berneriarum , que mater sua dederat aecclesiae Vallis Lucentis et ipse laudaverat . Ad pacem ergo componendam misit predictus abbas duos monachos , Girardum , scilicet , et Haericum , ad Dominum Girardum de Nugento , per cuius manum facta est concordia hoc modo : quod iste Godefridus laudavit et concessit predictam marneriam ecclesie Vallis Lucentis libere possidendam et pratum predictum cum ea . Addidit etiam et in elemosinam concessit eidem aecclesiae quicquid eadem aecclesia sui iuris et feodi eo die tenebat , ita libere ut deinceps nullam faceret reclamationem . Haec omnia idem ipse fide sua quam dedit Domino Girardo confirmavit et Dominus Girardus se posuit in obsidem ; eo pacto quod si predictus eodem ecclesiam aliquo tempore vellet vexare , Dominus Girardus adiutor esset ecclesie . Factum est hoc secundo anno quo tenebat abbas Petrus ecclesiam , anno ab incarnatione Domini Mo Co LXo Io , indictione IX . Huius rei testes sunt : Domnus Girardus , ut dictum est , et uxor eius , Elisabeth ; Erardus , capellanus de Nugento ; Renaudus Prepositus ; Petrus de Turnela ; Aitordus ; Willelmus de Sancto Albino .
| De Roberto Bohort de Sancto Albino qui dedit prata | Sciant presentes et futuri quod Robertus Bohort de Sancto Albino dedit ecclesie Vallis Lucentis in elemosinam omnia prata quae habebat in riveria de Berneriis . Hoc laudavit uxor sua , Alaidis , et filii sui Odo , Herbertus , Milo , Erardus et Martinus et filie suae , Dulcia , Maria , et Emelina . Huius doni et laudationis testes fuerunt : Garinus , presbiter ; Rogerus de Sancto Albino ; Rainaldus Davioth ; Iosleinus de Noianto ; Gotrannus de Sancto Albino ; Guiboudus de Quinciaco et Ernaudus , frater eius . Hanc rem etiam manucepit Rogerus de Sancto Albino , Gillebertus et Guillelmus , sororii sui , et Ascelinus , nepos predicti Roberti Bohort , ut si aliquando aliqua calumpnia insurgeret , ipsi hanc eandem rem predicte aecclesiae acquitarent . Item : Sciendum quod Theobaudus Carrio vendidit aecclesiae Vallis Lucentis gordum unum apud Bernerias . Hoc laudavit uxor sua , Ursa nomine , Rainaldus et Morellus , filii sui , et Belosa , filia sua , teste : Holduino de Villers , Stephano Saligero . Item : Sciendum est quod monachi Sancte Marie de Pontibus debent aecclesiae Vallis Lucentis annuali scensu duos solidos et obulum . Item : monachi de Marnaio debent ecclesie Vallis Lucentis annuali scensu VII nummos . Item : ecclesia Vallis Lucentis debet predictis monachis de Pontibus annuali scensu IIII denarios ; monachis de Marnaio , III denarios et obolum ; Rainaudo Foado , VI nummos ; Odoni de Gelannis , II nummos ; Harduino de Marnaio , II nummos .
| Freherius de Noianto dedit parcem de decima | Notum sit omnibus sancte Dei ecclesie filiis quod Freherus de Noianto dedit ecclesie Vallis Lucentis quicquid iuris habebat in decima berneriarum . Hoc laudavit uxor sua , Maria . Testes huius rei fuerunt : Hector de Noianto et Stephanus Turcus . Hoc iterum laudavit idem Freherus apud Triagnium ante Ansellum , dominum eiusdem ville , et Garnerium fratrem eius , ita quod idem Garnerius hoc manucepit quod Freherus illud donum fideliter nobis acquitaret . Testes iterum fuerunt : Domnus Otrannus de Plasseio et Radulfus Boisons , Petrus de Turnela et Donnus Bovo de Triagnio .
| De Gaufrido Ridel qui dedit terram . . . | Notum sit omnibus , tam presentibus quam futuris , quod Dominus Galfridus Ridel dedit ecclesie Vallis Lucentis in elemosina terram quam habebat apud Bernerias . Hoc etiam laudavit uxor eius , Cornelia , et filius eius , Stephanus , et filia . Huius doni et laudationis testes fuerunt : Teobaudus Ridels ; Herbertus Graviers ; Felix de Ponto et Albertus , frater eius ; Grimaldus de Ponto ; Theobaldus , filius Remigii ; Galterus de Cantamerle ; Garnerius de Ervan ; Stephanus Ridels ; Gaufridus de Barbise ; Petrus . . . ; Milo , prepositus .
| Renerius de Poisi dat quicquid habet in Fauconois . | Magister Philippus , curie Senonensis officialis , omnibus presentes litteras inspecturis in Domino salutem . Noverint universi quod Renerius de Posiaco , clericus crucesignatus , in nostra constitutus presentia , in perpetuam elemosinam donavit ecclesie Vallis Lucentis quicquid ipse habebat in nemoribus de Fauconois , de Corrozol et de Haer perpetuo pacifice possidendum . Donavit etiam in elemosinam eidem ecclesie post decessum matris sue quandam domum cum porprisia suam apud poisiacum et quandam ochiam que est iuxta molendinum eiusdem ville , sub eo tenore : quod , matre sua sublata de medio , ipse , si a peregrinatione sua deo dante reversus fuerit , dictas domum et oschiam quoad vixerit possidebit . In cuius rei memoriam , presentem cartam , ad petitionem partium sine preiudicio alterius , sub sigillo curie Senonensis fecimus roborari . Actum anno Gratie , Mo CCo Undecimo , die Martis post Dominicam qua cantatur Oculi Mei .
| Iterius de Malo Nido dedit modium bladi annui | Guido , Dei gratia Senonensis archiepiscopus , omnibus ad quos littere iste pervenerint in Domino salutem . Notum fieri volumus , tam presentibus quam futuris , quod Iterius de Malo Nido , miles , in extrema , voluntate dedit in perpetuam elemosinam ecclesie Vallis Lucentis et fratribus ibi Deo servientibus , de adquisito suo unum modium annone singulis annis percipiendum in decima de Torigniaco infra octabas Sancti Remigii : tres sextarios frumenti , tres sextarios siliginis et dimidium modium tremesii . Hanc autem donationem laudavit Emelina , mater sua , et fratres sui , Ansellus et Henricus , et sorores sue , Agnes , et Sibilla , et Clementia . Ansellus autem promisit donationem istam per omnia garantire . Anno Mo Co Nonagesimo Secundo , data Senonis per manum Magistri Petri cancellarii .
| Quis dedit terram de marneria | Notum sit omnibus fidelibus Christianis quod Mahuldis de Capella dedit in elemosinam ecclesie Vallis Lucentis quandam particulam terre ad extrahendam marlam et viam quae ab eadem terre usque ad terram grangie Berneriarum , et addidit , dans eidem ecclesie pratum quoddam inter prata Berneriarum . Hoc totum laudavit Godefridus , filius eius . Huius doni et laudationis testes fuerunt : Arardus , presbiter de Noianto ; Rainaldus , presbiter de Capella ; Freherus de Sancto Albino ; Petrus de Machues ; Garinus Malfilastre ; Rainaldus , prepositus ; Rogerius , frater eius ; Garinus Caiphas ; Rainaldus Pellicon . Hoc etiam laudavit Elizabeth , filia predicte Mahuldis , testante : Arardo , iamdicto presbitero ; et Garino , capellano de Sancto Albino ; Rainaldo , capellano de Capella ; Garino Caipha ; Constantio de Capella ; Everardo , nepote eius ; et aliis multis .
| Mauricius de Marneio dedit omnia que possidet in finibus Berneriarum | Sciendum est quod Mauricius de Marneio dedit in elemosinam aecclesiae Vallis Lucentis quicquid possidebat in finibus Berneriarum , tam in terris quam in pratis , laudantibus filiis suis , Remigio , Everamo , Emmauri , et sorore eo , Maria . Huius rei testes sunt : Hugo , cementarius ; Galterius , frater eius ; Godefridus de Capella et Martinus de Capella ; Robertus Vicinus .
Notum sit omnibus fidelibus quod Reinaudus , et Drogo , et Hugo Michael et Dierus , filii baronis de Berneriis , dederunt in elemosina ecclesie Vallis Lucentis quicquid habebant in finibus Berneriarum in terris et in pratis , laudante sorore eorum , Eramburgi . Factum est hoc in curia Domni Berardi , decani de Nogento , iuxta ecclesiam , plurimis assistentibus eodem Berardo : Hectore , milite ; Garino , clerico ; Ad . . . decani ; Fromundo , fratre decani , Guiardo , . . . famulo Andrea de Correclam .
| Gaufridus filius Seguini de Nogento dedit patem terre prope vineam Godefridi | Notum sit omnibus quod Gaufridus , filius Seguini de Noianto , dedit aecclesiae Vallis Lucentis in elemosinam quandam particulam terre que apud vineam Godefredi . Huius rei testes sunt : Arardus , presbiter , Girardus de Noiant , de cuius feodo terra illa erat ; qui Girardus hoc etiam laudavit . Hoc laudavit etiam uxor eius , Elizabet , teste : Rainaudo , presbitero de Fonte Macon ; Waremberto de Font Macon ; Girardo de Postangi ; Frehero de Sancto Albino ; Fulchero de Provino ; Petro de Mazues . Hanc rem manucepit Arardus de Noiant , ut contra omnem calumpniam illam ecclesie Vallis Lucentis acquitaret .
| Regina filia Freheri dedit particulam prati inter prata Bernerii | Sciendum est quod Regina , filia Freheri , dedit ecclesie Vallis Lucentis pratum quoddam quod iacet inter prata Bernerii , laudantibus hoc duobus fratribus suis , Gaufrido et Gaufrido , teste : Rainaudo , presbitero de Capella ; Rogerio de Sancto Albino ; Guillelmo , sororio eius ; Petro de Sancto Albino et Andrea de Coreclaim . Quod etiam Rogerus et Petrus de Sancto Albino manuceperunt ut illud eidem ecclesie Vallis Lucentis semper adquitarent .
| De Garnerio filio Salonis | Ego , Hugo , Senonensis archiepiscopus , et ego , Henricus Trecensis episcopus , existentium memoriae et futurorum posteritati notum fieri volumus quod Garnerius , filius Salonis de Mitel , concessit in elemosinam Petro , abbati Vallis Lucentis , et fratribus in ibi Deo servientibus quicquid habebat in territorio Berneriarum , in plano et in bosco , in pratis et in aquis . Concessit etiam quicquid iuris habebat in eodem territorio . Hoc donum abbati et aecclesiae Vallis Lucentis factum laudaverunt Salo , pater eiusdem Garnerii , et Guilla , mater eius , fratres quoque eius Salo , Robertus , Petrus . Domnus etiam Hugo de Mareio laudavit , Frater Domne Guille , matris eiusdem Garnerii . Factum est hoc totum apud Triagnium in domo Domini Garnerii de Triagnio , in cuius manu predictus Garnerius fide firmavit super hoc dono quod fecit se in omnibus curiis guarantisiam portaturum . Omnium predictorum testes sunt qui interfuerunt : Domnus Ansellus de Triagnio ; Domnus Garnerius , frater eius ; Dominus Otrannus ; Gominus Gauterius de Boeio , cantor Trecensis ecclesie ; Iterus de Malonido ; Ansellus , filius Henrici del Duniun ; Guido filius Anselli Gasteblez ; Richerus Apostolicus ; Milo , prepositus de Pontibus et Benedictus ; Petrus Crassus . Hoc etiam donum laudaverunt sorores eiusdem Garnerii , Cometissa et Adewisa . Huius laudationis testes fuerunt : Hulduvinus Serels , presbiter de Chalete ; Garnerius , villicus ; Buchardus , prior de Lasalcete ; Bernerius de Lasalcete et Guiardus li merciers ; Everardus de Mortemer ; Ricardus , decanus Provini ; Bartholomeus , camerarius archiepiscopi . Et ut ratum et inconcussum omni tempore haberetur , rogatu eiusdem Garnerii sigillorum nostrorum attestatione firmavimus .
| Harduinus et Rogerus quitant terras Berneriarum | In nomine sancte et individue Trinitatis . Ego Hugo , Senonensis archiepiscopus , volo et presentes et futuros rei geste in meo tempore certam habere noticiam , quia , scilicet , Arduinus et Maria , soror eius , et Rogerus Morellus , maritus eiusdem Marie , conscesserunt Petro , abbati Vallis Lucentis et monachis ibidem Deo servientibus in elemosina , pro animabus suis et parentum suorum , quicquid iuris habebant in finibus Berneriarum , tam in pratis quam in terris . Quod ut ratum in temeratumque permaneat , sigilli mei attestatione firmari precepi . Hoc autem factum est apud Triagnum , in presentia Domini Garnerii anno ab incarnatione Domini Mo Co LXo IIIIo , plurimis assistentibus , ex quibus hii sunt qui infra subscribuntur in testimonum : Galterus , capellanus de Triagno ; Ilbertus , canonicus ; Garnerius de Plaerre ; Hugo , filius eius ; Arnulfus de Plaerre ; Hugo de Meri ; Raaldus ; Stephanus de Villa Nova ; Alelmus de Villa Nova ; Milo , filius eius ; Arnulfus ; Petrus Crassus ; Garnerius de Suleni .
| Girardi de Nongento . Compositio de terris Bernerum | Approbate consuetudinis est et equitatis officio convenit ea que inter ecclesiasticas secularesve personas sollempniter et concorditer acta sunt , ne processu temporum in oblivionem deveniant aut alicuius infringantur calumpnia fidei committere litterarum . Eapropter Ego , Henricus , Trecensium palatinus comes , universis presentibus et futuris notum facio contentionem que inter ecclesiam Vallislucentis et Girardum de Nogento versabatur , in presentia mea Pruvini , terminatam esse hoc modo : siquidem predictus Girardus Petro , abbati , et ecclesie Vallislucentis solutas et quietas concessit omnes terras illas quas ab hominibus eius eadem ecclesia comparaverat , terram , scilicet , quandam quam Reinaldus , prepositus eius , eidem aecclesiae in elemosinam dederat ; et Gaufridus de Fontemacon , prepositus eius , et Sirellus et Guarinus Guinemandus , fratres ; terram etiam Garini Pelart et Teobaldi Carrion et Hulduini , filiastri sui . Querelam etiam illam quam adversus eandem ecclesiam habebat de terra Garini Maufillastre penitus omisit et clamavit quietam . Porro quicquid de casamentis suis predicta tenebat ecclesia , casamentum , scilicet , Iohannis de Blivia apud Curgenetum ; casamentum Guilelmi Challo apud Poseium ; pratum etiam quoddam et terram unde extrahitur marla apud Capellam , quam de casamento suo tenebat Godefridus de Capella ; quecumque etiam casamenta sua et ubicumque et quascumque terris hominum suorum ubiubi predicta aecclesia acquisierat , eidem aecclesiae laudavit et concessit . Necnon et de pascuis coram me statutum fuit quod fratres Berneriarum pascua Domini Girardi libere acciperent , et apud Bogentum , et alibi ubicumque sua esset iusticia . Et homines de Nogento similiter acciperent pascua Berenariarum , exceptis pratis et segetibus . Concessit etiam eidem aecclesiae viam que tendit a Berneriis usque ad Fontem Macon . Hec omnia approbaverunt et laudaverunt Elisabeth , uxor ipsius Girardi , et Milo , filius eius . Quod audierunt Garinus de Sancto Albino , tunc temporis decanus ; Eirardus , capellanus Nogenti ; Reinaldus de Signoforti ; Gaufridus , tunc Nogenti prepositus . Ut hec autem omnia memoriter teneantur et in statu suo rata perseverent , litteris commendata sigilli mei impressione confirmare et communire curavi . Cuius rei testes sunt : Ansellus de Triangulo , buticularius ; Haicuis de Planciaco ; Guillelmus , scriba ; Theobaldus de Finus ; Laurentius , clericus comitisse ; Petrus Bursaldus ; Drogo de Pruvino ; Petrus , frater eius ; Nevelo de Cathalauno ; Girardus Eventatus ; Guillelmus , marescallus ; Iosbertus de Pruvino . Actum est hoc anno incarnati Verbi Mo Co LXo IIIIo . Traditum per manum Guillelmi , cancellarii .
| Milonis de Nongento et Iohannis fratris eius quitantium quicquid de casamento eorum vel hominum eorum adquisierat ecclesia Vallis Lucentis | In nomine sanctae et individue Trinitatis . Ego , Maria Trecensis comitissa , notum facio universis Christianis presentibus et futuris quod querele que exorte erant inter ecclesiam Vallis Lucentis et Dominum Milonem de Nongento , in presentia mea , Deo volente , finite sunt . Siquidem predictus Milo et Iohannes , frater eius , nondum liberos habentes solutum et quietum concesserunt et laudaverunt ecclesie Vallis Lucentis quicquid de eorum casamento et tenetura omnium hominum suorum eadem ecclesia , dono vel emptione , adquisierat in territorio Berneriarum et Nongenti et in omni alio loco . . . in pascuis , in aquis , in nemoribus ad faciendam quodcumque predicta ecclesia voluerit . Concesserunt quoque terram Domini Aitor apud Poseium ecclesie Vallis Lucentis , quam tenet eadem ecclesia ; usuarium etiam in nemore Sancte Dionisii et haisantias suas in omni potestate sua ; grangiam quoque Berneriarum liberam et quietam cum Brullio et ceteris teneturis suis ; et viam que tendit a marleria Bernerarum usque ad Fontem Macon et usque ad finem terre eorum ; viam etiam que tendit ad portum defuncti Dielis . Et tenorem omnium cartarum de Berneriis ratum et firmum approbarunt et laudarunt . Ripam quoque Magne Sequane liberam et quietam concesserunt ecclesie Vallis Lucentis , a principio teritorii Berneriarum usque ad finem , et omnes aquas Berneriarum liberas et quietas , sine calumpnia , et absque participatione et usuario omnium hominum . Similiter , concesserunt ecclesie Vallis Lucentis omnia nemora Berneriarum libera et quieta , sine usuario et participatione aliorum quorumlibet hominum . Quae nemora Berneriarum fratres Vallis Lucentis , si voluerint , sartabunt et prateabunt . Agros quoque Berneriarum , et pascua et prata , si voluerint , arabunt vel prateabunt . Hec omnia laudavit et concessit Helisabeht , mater prescriptorum militum , cum Eluissa , uxore Milonis , Iohannis vero nondum uxorem duxerat . Hec omnia audierunt Adam , capellanus Nongenti ; Garinus , prepositus ; Aerardus , frater eius ; Ioslanus . Et ut hoc scriptum ratum omni tempore habeatur , sigillo meo muniri precepi . Huius rei testes sunt : Henricus filius meus , comes Trecarum , defensor et manutentor presentis cartae ; Guido de Mallano , frater Wlelmus , elemosinarius ; Girardus Eventatus et frater eius , Gaufridus ; Milo de Ternantis ; Artaudus . Actum est hoc anno incarnati Verbi Mo Co LXXXo IIIo .
| Rogerio Cormariacensis abbas vendit terras et prioratus Pontium | Willelmus , Dei gratia Senonensis archiepiscopus et apostolicae sedis legatus , omnibus ad quos littere iste pervenerint in Domino salutem . Noverit universitas vestra quod Rogerius , Cormariacensis abbas , totusque eiusdem monasterii conventus dederunt ecclesie de Valle Lucente quicquid obedientia illorum de Pontibus habebat in territorio Berneriarum , terris , scilicet , cultis et incultis , pratis , pascuis , aquis , censu , area molendini seu quibuslibet . Perpetualiter possidendum concesserunt , ea videlicet conditione : quod fratres Vallis Lucentis X solidos census prefate obedientie annuatim persolvant , dimissis insuper IIII solidos census quos obedientia de Pontibus nominatis fratribus per annum reddere solebat . Acceperunt Cormariacenses monachi a fratribus de Valle Lucente pro hac concessione C et XV libras . Ut ergo hec donatio rata et inconcussa in posterum permaneat , presentem paginam in testimonium scribi precepimus et sigilli nostri auctoritate roborari . Actum anno ab incarnatione Domini Mo Co LXXIIo , astantibus nobis Hildeguino Thesaurario ; Magistro Petro et Magistro Roberto lumber ; Radulfo et Rodberto , capellanis ; Gilone , canonico Carnotensi ; Rogerio , notario ; et aliis pluribus .
| Daimberti Canis et Girardi fratris eius quitant terram | Ego Ansellus de Triagnio notum facio universis presentibus et futuris quod Daimbertus Canis et Girardus , frater eius , querelam quandam quam habebant erga domum Vallis Lucentis de terra , videlicet , una que erat apud Luveniam dimiserunt ecclesie Vallis Lucentis in pace . Hoc laudavit ipse Daimbertus Canis et Girardus , frater eius , Havuydis , uxor Daimberti , Seguinus , filius eius , Nazaria et Agatha , filie eius . Huius rei testes sunt : Iterius de Malni ; Hugo , prepositus de Villa Nova ; Gurricus de Corgeneio ; Ebrardus de Lalleio ; Radulfus , maior de Fusseio ; petrus , filius eius ; Milo , prepositus de Villa Nova . Quod ut ratum et inconcussum omni tempore habeatur , sigillo meo signatum est , anno ab incarnatione Domini Mo Co LXXo VII .
| Fromundi fratris Ochini quitantis querelas | Ego Guido , Dei gratia Senonensis archiepiscopus , notum fieri volo presentibus et futuris quod Fromundus , frater Ochini , et Teobaldus , filius eius , Robertusque , filius predicti Ochini , omnes querelas quas habebat in territorio Berneriarum , sive in agris sive in pratis , pro redemptione animarum suarum , ecclesie Vallis Lucentis quitaverunt . Huius rei testes sunt : Domnus Stephanus , abbas Sancti Remigii Senonensis ; Gaufridus , precentor ; Simon , archidiaconus ; Magister Adam de Castronatonis . In presentia etiam mea , Odo , sacerdos Nailleiaci , testificatus est quod Colunba , filia predicti Fromundi , laudavit et quitavit ecclesie Vallis Lucentis , pro Christi nomine , quicquid pater eius laudaverat . Hoc audierunt et testes sunt : Adam et Iohannis , laterifices ; Godefridus ; Robertus , frater Emeline ; Petrus . In presentia quoque mea Teobaldus , decanus Triagnii , testificatus est quod Emengardis , uxor prefati Ochini , et filii eius , Fromundus et Nigellus , filie quoque eius , Archenburgis et Maria , quicquid querele habebant , in terris vel in pratis Berneriarum , pro peccatis suis ecclesie Vallis Lucentis quietum et liberum concesserunt . Huius quitationis testes sunt : Iordanus , capellanus triagnii ; Gaufridus de Fonte Machum ; Ramaudus de Capella . Et ut hoc ratum inconculsumque omni tempore permaneat attestatione sigilli mei muniri precepi .
| Venditio terre prioratus Pontium | Quoniam vario temporum discursu sibi invicem succedunt hominum nationes , et dum generationi succedit generatio , infinita rerum preteritarum preterit recordatio , cum rei sibi commendatae fidele perhibeat testimonium , pro fidei conservatione decreverunt maiores nostri actus dignos memoria litterarum apicibus commendare . Cum igitur eorum super hoc imitanda sint exempla presenti cartule inscribere dignum duximus quam ego , Rogerius , per Dei gratiam Cormaricensis ecclesie humilis minister , totusque eiusdem monasterii conventus , dedimus ecclesiae de Valle Lucenti quicquid obedientia nostra de Pontibus habebat in territorio Berneriarum , terris scilicet cultis , pratis , pascuis et incultis , aquis , censu , area molendini sue quibuslibet . Perpetualiter possidendum concessimus , ea videlicet conditione : quod fratres prefate ecclesie X solidos census prescripte obedientie annuatim persolvant , dimissis insuper quatuor solidis census quos domus nostra de Pontibus eisdem per annum reddere solebat . Pro hac autem concessione , dederunt nobis , abbas et conventus prefate ecclesie , C et XV libras denariorum , quos ad predicte domus nostre liberationem ex integro apposuimus . Hec autem concessio facta est , consilio et testimonio sanctissimorum virorum Willelmi , Senonensis archiepiscopi , et Mathei , Trecensis episcopi , qui hoc pariter laudaverunt , et sigilli nostri munimine in capitulo nostro confirmata . Quisquis autem hanc violare presumpserit , cum Dathan et Abiron pereat quos vivos terra absorbuit . Huius rei testes fuerunt : Ego , abbas Rotgerius ; Alanus , prior et sacrista ; Petrus , prior de Talsiniaco ; Petrus , prior de Lupannio ; Hubertus , prior de Aziaco ; Radulfus , prior de Pontibus ; Gosfredus , hospitalarius ; Ricardus , cellerarius ; Aimericus , cantor ; Radulfus Diabolus ; Rotbertus Vogrinus , Radulfus Sarracenus ; Gosfredus de Berri ; Aimericus de Sancto Iovino ; Iohannes de Poligne ; Petrus Pestos ; Iohannes Normant ; Iohannes Girart ; Turpinus ; Gosfredus de Sancto Iovino ; Guillelmus Bener ; Guillelmus Carnotensis ; Matheus de Villana ; Salomon ; omnisque conventus . De parte fratrum Vallis Lucentis : Frater Nigellus , monachus Vallis Lucentis , qui in capitulo nostro predicte donationi et concessioni nostrae interfuit ; de famulis : Rainaudus Bener ; Aimericus de Rupibus . Actum est anno Mo Co LXXo IIo ab incarnatione Domini , Ludovico rege Francorum ; Henrico autem rege Anglorum et duce Normannorum et Aquitanorum , et comite Andegavorum et Britannorum .
| Girardus de Nongento terras quitat qui fuerunt hominum suorum | Ego Henricus , episcopus Trecensis presentibus et posteris notum facio quod contentionem que inter ecclesiam Vallis Lucentis et Girardum de Nongento versabatur , in presentia principis nostri , Henrici , illustris Trecensium comitis palatini , Pruvini terminata esse hoc modo : siquidem predictus Girardus Petro , abbati , et ecclesie Vallis Lucentis solutas et quietas concessit omnes terras illas quas ab hominibus eius eadem ecclesia comparaverat , terram , scilicet , quandam quam Remaldus , prepositus eius , eidem ecclesie in elemosinam dederat ; et Gaufridus de Fonte Mancon , prepositus eius ; et Sirellus et Garinus Guinemandus , fratres ; terram etiam Garini Pelart et Teobaldi Carrion et Huduini , filiastri sui . Querelam etiam illam quam adversus eandem ecclesiam habebat de terra Garini Maufillastre , penitus omisit et clamavit quietam . Porro quicquid de casamentis suis predicta tenebat ecclesia , casamentum , scilicet , Iohannis de Blivia apud Curgenetum , casamentum Guillelmi Challo apud Poesium , pratum etiam quoddam et terram unde extrahitur marla apud Capellam , quam de casamento suo tenebat Godefridus de Capella , quecumque etiam casamenta sua et ubicumque et quascumque terras hominum suorum ubiubi predicta ecclesia acquisierat , eidem ecclesie laudavit et concessit . Necnon et de pascuis utrobique statutum fuit quod fratres Berneriarum pasua Domini Girardi libere acciperent , et apud Nogentum , et alibi ubicumque sua esset iusticia . Et homines de Nogento similiter acciperent pascua Berneriarum , exceptis pratis et segetibus . Concessit etiam eidem ecclesie viam que tendit a Berneriis usque ad Fontem Mancon . Hec autem omnia approbaverunt et laudaverunt Elisabeth , uxor ipsius Girardi , et Milo , filius eius . Quod audierunt Garinus de Sancto Albino , tunc temporis decanus ; Girardus , capellanus Nogenti ; Reinaldus de Signo Forti ; Gaufridus , tunc Nogenti prepositus . Quem autem hec omnia sicut scripta sunt cognitioni nostre relata et in presentia nostra recognitum est . . . te prefati pn . . . de hoc ipso negotio sigillo eius communitate ad maiorem ecclesie predicte protectionem . Nos quoque presens negocium nostris apicibus annotari et sigillo nostro communiri , rogatu ipsius girardi , curavimus sub legitimarum personarum testimonio quorum supposita sunt nomina : Manasses de Villa Mauro ; Guerricus Falco et Magister Girardus , ecclesie nostre archidiaconi ; Frater Otto , capellanus noster ; Stephanus Lupus et Magister Willelmus , cancellarius Comitis Henrici , concanonici ecclesie nostre ; Magister Bernardus et Petrus li Bugres , clerici et commensales nostri . Actum est hoc anno incarnati Verbi Mo Co LXo IIIIo
| Approbat Wllelmus Chailot | Omnibus presentes litteras inspecturis , Magister Michael , curie Senonensis officialis , salutem in Domino . Noverint universi quod Wllelmus Chailot , canonicus Senonensis , et Guido , frater eius , filii Masse relicte Gaufridi Chalot , in nostra presentia constituti , vendicionem quatuordecim solidorum annui census pro quinquaginta quinque libris Pruvinensis ab eadem Massa ecclesie Vallis Lucentis factam , sicut nobis constitit per litteras abbatis Sancti Iacobi Pruvini et per litteras decani Christianitatis Pruvini , quem ad hoc misimus specialiter audiendum , laudaverunt et concesserunt . Actum anno Gratie Mo CCo Vicesimo Quinto , mense Novembri .
| De plegiis census Domine Masse | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Wllelmus Chailot canonicus Senonensis et Gilo de Sancto Clemente sororius eius , in nostra presentia constituti , obligaverunt se plegios erga fratres Vallis Lucentis quod Nobilis Mulier Massa , relicta Gaufridi Chailot , mater predicta Wllelmi , infra instans festum Beati Thome Apostolici veniet ad curiam Senonensem , ibidem factura recognicionem venditionis quatuordecim solidorum et donationis sex solidorum annui census percipiendorum percipiendorum in rebus et teneturis contentis in litteris abbatis Sancti Iacobi Pruvini . Quas vendicionem et donationem Guido , filius dicte Masse , coram nobis constitutus , recognovit se fratribus predictis fecisse cum eadem Massa , matre sua . Alioquin , nisi ipsa mulier dicta die venerit ad curiam Senensis factura quod superius est expressum , dicti Wllelmus et Gilo satisfacient ipsis fratribus super quinquaginta quinque libris Pruviniensibus , quas idem fratres tradiderunt supradicto Guidoni pro dicta venditione dictorum quatuordecim solidorum , vel sufficientia gagia tradent eisdem fratribus Vallis Lucentis . Dictus etiam Wllelmus Chailot supposuit se quantum ad hoc curie Senenensis . Datum anno Gratie Mo CCo Vicesimo Quinto , crastino Sancti Clementis .
| Recognovit Massa venditionem | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Massa , relicta Gaufridi Chailoz , in nostra presentia constituta , recognovit se quatuordecim solidos annui census pro quinquaginta quinque libris Pruvinensibus vendidisse et sex solidos annui census in elemosinam contulisse fratribus Vallis Lucentis percipiendos in rebus et teneturis expressis in quibusdam litteris abbatis Sancti Iacobi Pruvinensis , fiducians se memoratis fratribus garantiam debitam super hiis portaturam et per se vel per alios nullam in posterum questionem moturam . Actum anno Gratie , Mo CCo Vicesimo Quinto , mense Ianuario .